# Arcanine

### Izvor: Wikipedija

Arcanine

Japansko ime | ウインディ Uindi
Redni broj | 59
Generacija | prva
Vrsta | Vatreni
Stupanj | 1. stupanj
Razvio se iz | Growlithea
Razvija se u | -
Razvoj | Vatreni kamen
Visina | 1,9 m
Težina | 155 kg
Sposobnost | Bljesak vatre (Flash Fire)

Arcanine (ウインディ Uindi u prvotnim verzijama na japanskom jeziku) jedan je od 493 fiktivne vrste Pokémon stvorenja iz Pokémon medijske franšize – skupa Pokémon videoigara, animiranih serija, manga stripova, knjiga, igraćih karata i drugih medija kojima je tvorac Satoši Tađiri, vrijedne nekoliko bilijuna dolara. Svrha Arcaninea u videoigrama, animiranoj seriji i manga stripovima, kao i svrha ostalih Pokémona, jest borba s divljim Pokémonima – neukroćenim stvorenjima koje igrači i likovi pronalaze dok kreću na razne avanture – i pripitomljenim Pokémonima drugih Pokémon trenera.

Arcanineovo ime kombinacija je engleskih riječi "arcane" = tajanstveno, i "canine", što ima dva značenja kada je prevedeno na hrvatski jezik; očnjak i pseći. Oba termina mogu se upotrijebiti kako bi objasnili značenje njegova imena. Njegovo japansko ime, Uindi (Windie), vjerojatno je posuđeno iz engleskog jezika, te znači "windy" = buran, vjetrovit, što se odnosi na njegovu burnu narav i brzinu. U početku, Arcanine se trebao zvati "Blaze", što doslovno znači plamen.

## [uredi] Biološke karakteristike

Arcanine je Pokémon s narančastim krznom po kojem se pružaju crne, cik-cak pruge te ima mišićava prsa nalik tigru. Ima i veliko, čupavo krzno kremaste boje nalik grivi, što ga čini sličnim lavu. Drugim riječima, Arcanine je križanac psa i ligra, stvarnog križanca tigra i lava koji postoji u stvarnom svijetu.

U Pokémon svijetu, Arcanine je jedan od najimpresivnijih Pokémona. Mnogi atributi utječu na njegovu pohvalnu pojavu: unatoč njegovoj impresivnoj veličini, Arcanine je veoma okretan i graciozan. Može trčati nevjerojatnom brzinom, kao da leti. Kao u slučaju svih Vatrenih Pokémona, plamen koji gori unutar njegova tijela daje mu tu nevjerojatnu snagu. Njegova je griva predmet obožavanja te se čak i njegov lavež smatra "veličanstvenim" i "uzvišenim".

Arcaninea se na ovaj način štovalo već u prastarim vremenima, pogotovo u Kini, gdje su (u stvarnom životu, ne samo u Pokémon svijetu) štovali božanske subjekte nalik Arcanineu. Zapis na jednom starom papirusu otkriva da je Arcanineov prolazak kroz prerije privlačio ljude zbog njegovih kretnji i okretnosti.

Arcanineova vrsta klasificirana je kao "Legendarni Pokémon" u Pokédexu, iako je ta riječ vjerojatno u potpuno drugom kontekstu od stvarnih Legendarnih Pokémona. Teoretizira se, doduše, da je Arcanine trebao biti jedan od tri Legendarna Pokémona, a druga dva Zapdos i Articuno. Smatra se da su kasnije Pokémon dizajneri odlučili da sva tri Legendarna Pokémona budu ptice, pa su zamijenili Arcaninea s legendarnom Vatrenom pticom, Moltresom. Doduše, dali su mu oznaku "Legendarnog Pokémona".

## [uredi] U videoigrama

Arcaninea se ne može pronaći u divljini ni u jednoj Pokémon videoigri. Doduše, može ga se razviti iz Growlithea uz pomoć Vatrenog kamena. Zbog toga, dostupnost Arcaninea direktno ovisi o dostupnosti Growlithea i Vatrenog kamena.

Arcanineove statistike dobro su ujednačene. Imaju ukupno vrijednost od 555, što se može usporediti sa statistikama Legendarnih Pokémona (Mew i Celebi imaju ukupnu vrijednost od 600 bodova, dok Articuno i Entei imaju ukupno 580 bodova).

Unatoč svim njegovim atributima (visokim Speed i Attack statusima), Arcaninea se ne koristi često u kompetitivnim borbama, zbog lošega seta tehnika koji prirodno može naučiti kao Growlithe. Izbor kada razviti Growlithea u Arcaninea veoma je važan jer će dovesti do učenja nekih novih napada. Najbolji trenutak bio bi kada je Growlithe na 49. razini te zatim upotrijebiti Vatreni kamen. Growlithe na 49. razini nauči Bacač plamena (Flamethrower), a Arcanine na istoj razini uči Ekstremnu brzinu (Extremespeed).

## [uredi] U animiranoj seriji

Arcanine je jedan od Garyjevih Pokémona. Isto tako, često ga koristi policajka Jenny, uz Growlithea.

U epizodi 416, društvo vidi Arcaninea kako bježi od Drewa i njegovog Flygona koji ga pokušavaju uhvatiti. Na kraju, ispada da je Arcanine zapravo trčao svojim mladuncima, malenim Growlithima, da bi ih nahranio.

As Kupole Tucker ima Arcaninea u Pokémon seriji.

U drugoj epizodi, Arcaninea se nakratko može vidjeti nacrtanog na kamenoj ploči u Pokémon centru zajedno sa Ho-ohom, Zapdosom i Articunom. Postoji zbrka među fanovima kakve veze Arcanine ima sa ova tri Pokémona, ako uopće veza i postoji. Ipak, sugerira se na to da su četiri Pokémona zapravo Arcanine, Zapdos, Articuno i Moltres (kojega je Ash zamijenio sa Ho-ohom, jer je to bio grub i nejasan crtež), te u tom slučaju ploča prikazuje prvotna četiri legendarna Pokémona.

Pokemon stvorenja

Bube Pokemoni | Borbeni Pokemoni | Čelični Pokemoni | Električni Pokemoni | Kameni Pokemoni | Ledeni Pokemoni | Legendarni Pokemoni | Leteći Pokemoni | Mračni Pokemoni | Normalni Pokemoni | Otrovni Pokemoni | Pokemon bebe | Početni Pokemoni | Psihički Pokemoni | Travnati Pokemoni | Vatreni Pokemoni | Vodeni Pokemoni | Zemljani Pokemoni | Zmaj Pokemoni

Dobavljeno iz "http://hr.wikipedia.org../../../a/r/c/Arcanine.html"

Kategorija: Vatreni Pokemoni

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- English
- Italiano
- 日本語
- 한국어
- Polski
- Português